skambantierdve.lt

AŠ LEIDŽIU SAU JAUSTI
2025-07-12 11:00 - 19:00 UTC | Privatu: Skambanti Erdvė, Laisvės pr. 60-719, Vilnius, Lithuania
RENGINYS SKIRTAS MOTERIMS IR MERGINOMS
Renginio organizatoriai:Daiva Bernotė,Sonata Paškevičienė,Savęs pažinimo ir dvasinio augimo studija„SKAMBANTI ERDVĖ”www.skambantierdve.lt
Mieloji,Ar leidi sau sustoti ir išgirsti, ką jauti iš tikrųjų? Tiesiog čia ir dabar.Kiek laiko ir dėmesio skiri sau, savo vidiniam vaikui, jausmams? Ar apskritai leidi sau jausti…?Mes kviečiame tave kartu praleisti išskirtinę dieną, kurioje susijungia moteriška bendrystė, gamtos ramybė, gydantys garsai ir kvapų galia. Sukursime tau saugią erdvę, kurioje galėsi sugrįžti į save, leisti sau jausti ir paleisti tai, kas nebereikalinga ir tau nebe tarnauja.
Su meile ir švelnumu lydėsime tave į: Mistinio garso kelionę, kuri ves tave į giliausias tavo sielos kerteles, kad pamatytum tai, kas jau seniai nori būti pamatyta. Tai, kas tyliai laukia tavo dėmesio ir meilės.Patogiai atsigulusi ant kilimėlio ir jaukiai užsiklojusi pleduku, tu leisiesi į savo vidinę kelionę.1val. mėgausiesi gyvai skambančio, gydančio garso vibracijomis. Sesijos metu tave lydės krištolinių, bei Tibeto dubenėlių garsai, vandenyno būgno ošimas, subtilus ir užburiantis monolinos skambesys, daugybė tau dar nematytų ir negirdėtų instrumentų ir žinoma, nuostabus Sonatos balsas, kuris nuves tave prie esmių esmės, kad galėtum pamatyti, padėkoti ir paleisti tai kas tau nebereikalinga.
kvapų kelionė su aukščiausios kokybės eteriniais aliejais, kurie padės tau su meile pažvelgti į savo jausmus ir vidinį pasaulį per „Feelings” praktiką. Kartu keliausime per 7 žingsnių, gilią jausmų praktiką, įkvėpdamos kiekvienam žingsniui skirto eterinio aliejaus aromato, kuris padės mums susijungti su tam tikrais jausmais. Švelnus kvėpavimas ir kartojamos tam skirtos afirmacijos padės išjausti esamą būseną ir įnešti norimus pokyčius.Dovanų rinkinyje tu gausi šiuos eterinius aliejus, skirtus praktikai atlikti:Valor-narsa,Harmony-harmonija,Forgiveness-atleidimas,Present time-čia ir dabar,Release- paleidimas,Inner child- vidinis vaikas.
Nepaprasto grožio gamta ir Ilgio ežeras padės tau įsižeminti ir integruoti visa tai ką patyrei.Taip pat tavęs lauks su meile pagaminti, sotūs, vegetariški pietūs.Rekomendacija: su savimi pasiimti lengvų užkandžių. Bus galimybė išsivirti kavos ar arbatos pagal poreikį.
Sąmoningas ir prasmingas laikas sau gamtoje, jaukiame moterų rate pripildo ir įkvepia pokyčiams. Kartu visada drąsiau žengti žingsnį geresnio ir gražesnio gyvenimo link.
RENGINIO DATA: liepos 12 d.LAIKAS : 11:00 – 19:00VIETA: Dzūkija, Varėnos r., 20 km iki Alytaus.Kupolas ant Ilgio ežero krantohttps://maps.app.goo.gl/WRKRcAxx4DY9eha46KAINA : 88 Eur.Į KAINĄ ĮSKAIČIUOTA:visos praktikos, reikalingos priemonės ( aukščiausios kokybės „Feelings” eterinių aliejų mini rinkinukas reikalingas praktikai atlikti) ir ypatingi, su meile pagaminti, sotūs, vegetariški pietūs.
Yra galimybė, už papildomą 12 Eur. mokestį, užsakyti pirtį. Tokį norą galite išreikšti registracijos formoje. Atsižvelgsime į daugumos pageidavimą.Praktikos vyks nedideliame, jaukiame moterų rate (12 dalyvių), todėl būtina išankstinė registracija!Dalyvės vieta patvirtinama tik užpildžius registracijos formą ir sumokėjus 44€ avansą.Likusi suma mokama grynais renginio metu.Renginio programą ir išsamią informaciją atsiųsime po registracijos.
Norint užsiregistruoti į renginį užpildykite žemiau esančią registracijos formą
https://forms.gle/gWYRgWqQaC4ycScw7
Kyla klausimų? susisiek+37061474694 Sonata
Esi labai laukiama!
Su meile Daiva ir Sonata

REGISTRACIJA ➔

KELIONĖ Į SAVE PER GARSĄ IR KVAPĄ
2025-07-05 11:00 - 14:00
GARSO, KVAPŲ IR KVĖPAVIMO PATYRIMAS Liepos 5 d. | 11:00 – 14:00 Skambanti Erdvė,Laisvės pr. 60-719, Vilnius (Spaudos rūmai, centrinis įėjimas, 7 aukštas)
Ne paslaptis, kad mūsų išoriniai rezultatai – tai vidinių būsenų atspindys.Viskas prasideda nuo minčių, emocijų ir mūsų energetinės vibracijos
Mes esame savo gyvenimo kūrėjai, o emocijos ir jų vibracija – tai medžiaga, iš kurios gimsta mūsų realybė.Gyvenime realizuojasi tai, kas rezonuoja su mūsų vidumi.
Todėl kviečiame Tave į ypatingą 3 valandų patyrimą, kuris vyks liepos 5 d.
Šio susitikimo metu apjungsime keletą stiprių, įgalinančių praktikų: Kvėpavimą Eterinių aliejų aromatus Gyvą garsą ir muziką
Kaip vyks praktika?
Dirbsime su aukščiausios kokybės Young Living „Feelings” eterinių aliejų kolekcija:
Valor – drąsa
Harmony – harmonija
Forgiveness – atleidimas
Present Time – buvimas čia ir dabar
Release – išsilaisvinimas
Inner Child – vidinis vaikas
Šiuos aliejus kvėpuosime, tepsime ant kūno ir derinsime su specialiomis afirmacijomis bei kvėpavimo praktikomis, kurios padės giliau pajusti ir paleisti emocijas.
Vėliau pasinersime į 1 val. gyvo garso kelionę, kurios metu skambės ypatingi, garso terapijoje naudojami, muzikiniai instrumentai. Jie padės jums panirti į gilaus atsipalaidavimo būseną ir atverti į kelią vidinių procesų harmonizavimą.
Kaip tai veikia?
Kvapas – pažadina atmintį, emocijas ir pasąmoninius procesus. Kvėpavimas – aktyvuoja parasimpatinę sistemą, leidžia kūnui atsipalaiduoti. Garsas – išjudina užstrigusią energiją, skatina gilaus atsipalaidavimo būseną.
Visi šie įrankiai padeda stiprinti emocinę sveikatą, atkurti vidinę pusiausvyrą ir energiją.
DATA: Liepos 5 d. (šeštadienis) LAIKAS: 11:00 – 14:00 VIETA: Sąmoningo savęs pažinimo studija „Skambanti Erdvė“,Laisvės pr. 60-719, Vilnius Renginio mainai: 33 Eur
BŪTINA IŠANKSTINĖ REGISTRACIJA!Tam, kad galėtume tinkamai pasiruošti ir užtikrinti komfortą.
Registracijos forma:
https://forms.gle/68uztE49Ny5zox8w9
KONTAKTAS PASITEIRAVIMUI:+37061474694 Sonata
Laukiame Tavęs – tai bus kelionė į gilesnį emocinį pažinimą ir vidinę ramybę

REGISTRACIJA ➔
